b'\n_START_ARTICLE_\nNaravni logaritem\n_START_SECTION_\nZgodovina\n_START_PARAGRAPH_\nKoncept naravnega logaritma sta obravnavala Gr\xc3\xa9goire de Saint-Vincent in Alphonse Antonio de Sarasa pred letom 1649. Njuno delo je obsegalo kvadraturo pravokotne hiperbole xy = 1 z dolo\xc4\x8devanjem povr\xc5\xa1ine hiperboli\xc4\x8dnih izsekov. Njuna re\xc5\xa1itev je tvorila zahtevano funkcijo\xc2\xa0\xc2\xbbhiperboli\xc4\x8dnega logaritma\xc2\xab, z zna\xc4\x8dilnostmi, ki so sedaj povezane z naravnim logaritmom._NEWLINE_Nicholas Mercator je omenil naravni logaritem v svojem delu Logarithmotechnia, objavljenem leta 1668, \xc4\x8deprav je londonski u\xc4\x8ditelj matematike John Speidell \xc5\xbee leta 1619 sestavil razpredelnico z naslovom\xc2\xa0\xc2\xbbNew Logarithmes\xc2\xab, kjer so dejansko bili razpolo\xc5\xbeljivi naravni logaritmi. V\xc4\x8dasih se nana\xc5\xa1ajo na Napierove logaritme, imenovane po Johnu Napieru. Napierovi izvirni logaritmi, od koder je Speidell izpeljal \xc5\xa1tevila, so bili malo druga\xc4\x8dni. V dodatku Constructia, ki je iz\xc5\xa1el po Napierovi smrti, je dodana tudi kratka razpredelnica naravnih logaritmov (pomno\xc5\xbeenih z ) \xc5\xa1tevil 1,2,... 9,10,11,... 90,100,200,... 900,1000 do 900000 (na primer ). Avtor dodatka je verjetno Oughtred.'